Selvityksen on tehnyt itsenäisesti Owal Group, joka on ulkopuolinen, riippumaton tutkimus- ja konsulttiyhtiö. Owal Group teki riippumattoman selvityksen sisäministeriön toimeksiannosta. Selvityksen tekijä valittiin kilpailutuksen kautta syksyllä 2018.
Owal Groupin tutkijoiden tukena on toiminut asiantuntijaryhmä, jonka tehtävänä on ollut tukea selvityksen tekemistä omalla asiantuntemuksellaan. Tutkijoiden kokoamassa asiantuntijaryhmässä olivat edustettuina muun muassa järjestöt ja turvapaikka-asioissa mukana olevat viranomaiset. Ryhmän jäsenet on lueteltu raportin liitteessä 2.
Raportin sisältö on tutkijoiden itsenäisesti laatima, eikä se edusta asiantuntijaryhmän tai sen yksittäisten jäsenten näkemystä.
Selvitykselle ei asetettu ohjausryhmää. Käytännön työn ohjauksesta vastasivat sisäministeriön hallinto- ja kehittämisosasto sekä kehittämisjohtaja Harri Martikainen. Työn ohjaus tarkoittaa, että selvitystyön alussa sisäministeriö ja Owal Group pitivät käynnistyskokouksen. Lisäksi Owal Group on informoinut sisäministeriötä selvitystyön etenemisestä.